জানা যায়, গত তিন বছর আগে ভাঁঙ্গন এসে ঠেকেছে বিদ্যালয়ের একদম কাছে। কোনো রকমে ভাঁঙ্গন ঠেকানো হয়। রংপুর পানি উন্নয়ন বোর্ড তিস্তার ডানতীর বাঁধ রক্ষার্থে গত বছর ১০৮ কোটি টাকা ব্যয়ে ২২টি প্যাকেজে কাজ শুরু করে। তবে বিভিন্ন প্যাকেজে কাজের গতি ভিন্ন। এমতাবস্থায় বিদ্যালয়ের সামনে বাঁধের কাজের অগ্রগতি কম। ইতোমধ্যে তিস্তায় পানি বৃদ্ধি পেতে শুরু করেছে। আশঙ্কা করা হচ্ছে কাজ শেষ না হলে যে কোনো সময় তিস্তার ভাঁঙ্গনে পাইকান জুম্মাপাড়া সরকারি প্রাথমিক বিদ্যালয়সহ পাইকান পীরপাড়ার প্রায় ৫০ পরিবার নদীতে বিলীন হতে পারে।